Public procurement notice: Contract Notice
Published: 2018-09-11
Buyer: Region Hovedstaden, Nyt Hospital Nordsjælland (NHN)
Country: DK
Contract type: Works
Procedure: Competitive procedure with negotiation
CPV classification: 45000000: Construction work | 45210000: Building construction work
Estimated value: 2300000000 DKK
Submission deadline: 2018-10-09
Award criteria: The most economic tender

Technical requirements: Region Hovedstaden udbyder i hovedentreprise med tidlig inddragelse af hovedentreprenøren opførelse af Nyt Hospital Nordsjælland (NHN). Hospitalet opføres med den fælles akutmodtagelse som et centralt element. Smuk arkitektur og funktionel organisering af logistik og funktioner skal tilbyde patienter, pårørende, borgere og medarbejdere rammer, som sætter nye standarder inden for såvel behandling som uddannelse og forskning. Hospitalet samler alle funktioner i én organisk firkløverformet bygning.
Hospitalet placeres i grønne omgivelser og er tænkt som en pavillon midt i skoven – et byggeri, der er både imødekommende og gennemtænkt ned i alle logistiske og kliniske funktioner. Visionen er at skabe et patienternes hospital, i en såkaldt helende arkitektur.
Udbuddet omfatter i hovedtræk nedenstående arbejder (hovedydelser). Der henvises iøvrigt til udbudsmaterialet for en nærmere beskrivelse af hovedydelserne omfattet af kontrakten:
Byggeriet er et barmarksprojekt, som omfatter opførelse af Nyt Hospital Nordsjælland inkl. selvstændig serviceby og omkringliggende landskabsarbejder på grunden, der placeres som en del af byudviklingsområdet Favrholm ved Overdrevsvejen syd for Hillerød by.
Hospitalet erstatter de nuværende 2 hospitaler i Nordsjælland med et nyt, moderne akuthospital. Det nye hospital kommer til at rumme ca. 20 kliniske specialer og betjene flere end 310 000 borgere i optageområdet. Etagearealet er på ca.118 000 m2. Den fælles akutmodtagelse i level 0 udgør bygningens hjerte, med de vigtigste funktioner for en effektiv drift tættest på. Sengeafsnittene de 2 øverste etager bliver opført som en ”sengeslange” i 2 etager, hvor patienterne enten kan orientere sig ud mod den centrale taghave, eller mod det omgivende landskab. Byggeriet er holdt i en lav menneskelig skala, som er tilpasset det omkringliggende landskab. På sit højeste sted er hospitalet bare 4 etager højt. Med udgangspunkt i klare koncepter for hospitalets funktioner og den meget høje grad af standardisering, er designet fleksibelt og kan tilpasses den fremtidige udvikling. Projektet er tegnet af de schweiziske arkitekter Herzog & de Meuron i samarbejde med danske Vilhelm Lauritzen Arkitekter.
Det er helt afgørende for Bygherren at sikre en god og effektiv byggeproces for alle projektets samarbejdspartnere. Der er således lagt vægt på tidlig inddragelse af entreprenører og åben kommunikation, respekt og løbende forbedring i samarbejde mellem parterne i hele byggeprocessen. For at nå projektets kvalitetsmål og gennemføre projektet til tiden og indenfor budgettet, er det bydende nødvendigt at bruge digitale værktøjer til planlægge og styre projektet. Øget effektivitet er det fælles mål, båret frem af nye digitale fremgangsmåder som minimerer spildtid og dobbeltarbejde, og sammen tilstræber vi at skabe det mest digitale byggeri i Danmark.
Sociale, miljømæssige og langsigtede økonomiske hensyn er fra starten tænkt ind i projektet. Nyt Hospital Nordsjælland skal bidrage til FNs bæredygtighedsmål ved dagligt at producere ”sundhed”, men også ved at nytænke rammerne for sundhedsydelser og udvikle innovative løsninger sammen med virksomheder og universiteter, f.eks. i initiativet Nordic Health Lab.
Byggeriets energiforbrug og udledning af drivhusgasser er minimeret, uden at der er gået på kompromis med hospitalets kvalitetskrav. Det arkitektoniske koncept og materialeanvendelsen er baseret på genanvendelige og dekomponerbare ressourcer og komponenter, så byggeriet i sin samlede livscyklus er et sundt klima- og ressourcebevidst byggeri.
Bygherren har udarbejdet udbudsmaterialet på dansk og engelsk. Det er dog ikke alle dokumenter, der på tidspunktet for offentliggørelsen af udbudsmaterialet (dvs. ved offentliggørelsen af udbudsbekendtgørelsen) er fuldt oversat, men det forventes, at det fulde udbudsmateriale er oversat senest den 14.9.2018. Oversættelsen har dog alene karakter af en at være en service overfor de bydende. Den danske udgave af udbudsmaterialet har forrang i tilfælde af uoverensstemmelse.
Ved udvælgelsen blandt de egnede ansøgere vil bygherre udvælge de 4 ansøgere, som i lyset af den udbudte opgave vurderes at have fremsendt de mest relevante referencer.
Vurderingen af ansøgers referencer vil ske ud fra en samlet vurdering af de af ansøgeren fremsendte referencer, jf. pkt. III.1.3).
Ved ”relevante referencer” forstås projekter af en betydelig økonomisk størrelse og som har en kompleksitet og indeholder hovedydelser svarende til det udbudte projekt, jf. beskrivelsen af projektet i udbudsbekendtgørelsens punkt II.2.4). Ved vurderingen af relevansen af referencerne vil der blive lagt særlig positiv vægt på hospitalsbyggeri, laboratoriebyggeri, forskningsbyggeri, byggerier til fødevareproduktion, forsyningsværker (f.eks. kraftvarmeværke), datacentre samt byggerier, der er udført på barmark.
Der lægges endvidere særlig positiv vægt på ansøgers erfaringer med projekter, hvor ansøger har været inddraget tidligt (f.eks. forud eller i forbindelse med hovedprojektet) samt referencer som dokumenterer erfaring med optimering og rationalisering af arbejdsprocesser ved anvendelse af digitale værktøjer. Endelig indgår i vurderingen, hvorvidt ansøgers medarbejderstab/kapacitet vurderes at være tilstrækkelig ift. at løfte den udbudte opgave fagligt.
Ad II.2.7) Den endelige varighed af kontrakten (udførelsesperioden) fastsættes forud tilbudsgivernes afgivelse af endeligt tilbud på projektet, men den optimale udførelsesperiode ønskes drøftet under forhandlingerne. Variationer i forhold til den forventede udførelsesperiode kan derfor forekomme.
Oplysninger om ansøgers økonomiske og finansielle kapacitet skal angives ved udfyldelse af ESPD, Del IV, afsnit B. Ansøger skal vedlægge udfyldt ESPD-dokument for de virksomheder, som ansøger ønsker at basere sin økonomiske og finansielle formåen på, jf. nærmere herom i ESPD-dokumentets del II.C, ligesom der skal afleveres ESPD-dokumenter fra alle deltagende virksomheder i en eventuel sammenslutning. Det skal ikke i ansøgningen eller i eESPD'et oplyses, hvorvidt og i hvilket omfang ansøgeren påtænker at anvende underentreprenører til udførelse af dele af opgaverne omfattet af kontrakten, medmindre ansøgeren ønsker at basere sin økonomiske og finansielle formåen på underentreprenørernes kapacitet.


Award value: 2300000000